Na temelju članka 30. Statuta Općine Čaglin (Službeni glasnik općine Čaglin broj 2/23) te članka 19. Zakona o lokalnoj i područnoj (regionalnoj) samoupravi(Narodne Novine broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20) i članka 9 a Zakona o financiranju javnih potreba u kulturi (Narodne Novine broj 47/90,27/93 i 38/09) Općinsko vijeće Općine Čaglin na 17. sjednici održanoj 15.prosinca 2023. godine donijelo je

**PROGRAM JAVNIH POTREBA U KULTURI**

**U OPĆINI ČAGLIN ZA 2023.GODINU PO I. REBALANSU PRORAČUNA**

Članak 1.

Ovim Programom obuhvaćaju se svi oblici poticanja i promicanja kulture i kulturnihdjelatnosti što pridonose razvitku i unapređivanju kulturnog života Općine Čaglin.

Članak 2.

Javne potrebe u kulturi za koje se sredstva osiguravaju iz proračuna Općine Čaglin jesu kulturne djelatnosti i poslovi, akcije i manifestacije u kulturi od interesa za Općinu Čaglin, a osobito:

-djelatnost udruga u kulturi

-poticanje umjetničkog i kulturnog stvaralaštva mladih

-akcije i manifestacije u kulturi što pridonose razvitku i promicanju kulturnog života od

 interesa za Općinu.

-sufinanciranje radova obnove i uređenje kulturnih i sakralnih objekata

Članak 3.

 U 2023.godini iz proračuna Općine Čaglin, financirat će se program javnih potreba u kulturi u iznosu od 20.530,00 €.

1.Kulturni programi udruga u kulturi i drugih organizacija od interesa za Općinu Čaglin 9.030,00 €.

2.Financiranje radova obnove i uređenja kulturnih i sakralnih objekata u iznosu 6.700**,00** (vjerski objekti Župe, kapelice ), Hrvatska pravoslavna crkva 700,00 €.

3.Obnova zgrade bivše općine Ruševo u iznosu 4.100,00 eura

Članak 4.

Sredstva za financiranje potreba u kulturi i ostale akcije i manifestacije osiguravaju se u proračunu Općine Čaglin a prenosit će se na žiro –račune korisnika ovisno o prilivu sredstava u Proračun Općine Čaglin.

Udruge podnose godišnje izvješće općinskom načelniku do 31. siječnja tekuće godine, za prethodnu godinu.

Članak 5.

Ovaj Program objavit će se u Službenom glasniku općine Čaglin.

R E P U B L I K A H R V A T S K A

POŽEŠKO SLAVONSKA ŽUPANIJA

OPĆINA ČAGLIN

Općinsko vijeće

KLASA: 024-02/23-01/11

URBROJ: 2177-3-1-23-2

Čaglin, 15.prosinca 2023. godine

Predsjednik Općinskog vijeća

Željko Šutić